Rikunarita-ORG/Wikinium huggingface dataset:
# সুধর্মা
সংক্ষিপ্ত ইউআরএল

সুধর্মা|  |
| ধরন | দৈনিক সংবাদপত্র |
| ফরম্যাট | ব্রডশিট |
| সম্পাদক | কে ভি সম্পাথকুমার |
| প্রতিষ্ঠাকাল | ১৪ জুলাই ১৯৭০ (1970-07-14) |
| ভাষা | সংস্কৃত |
| সদর দপ্তর | মহীশূর, কর্ণাটক |
| প্রচলন | ৩৫০০ |
| ওয়েবসাইট | epaper.sudharmasanskritdaily.in |

সুধর্মা (সংস্কৃত: सुधर्मा) ভারতের সবচেয়ে পুরনো দুইটি সংস্কৃত সংবাদপত্রের একটি। অন্যা দৈনিকটি হচ্ছে বিশ্বস্যা বৃত্তান্তম। কাগজটি ভারতের কর্ণাটক রাজ্যের মহীশূর শহর থেকে প্রকাশিত হয়। ১৯৭০ সালে প্রতিষ্ঠিত, কাগজটি প্রচলন মূলত ডাক মারফত হয়। এর কারণ বিক্রেতারা কাগজটি বিলি করতে অস্বীকার করলে এর প্রতিষ্ঠাতা এমন সিদ্ধান্ত নিয়েছিলেন।

২০১৮ এর হিসাবে, সংবাদপত্রটি তহবিলের অভাবে বেঁচে থাকার লড়াই করে যাচ্ছে।

## ইতিহাস

সংস্কৃত পণ্ডিত কালাল নাদাদুর বরদারাজা আয়েঙ্গার ১৯৭০ সালে ভাষার প্রচারের লক্ষ্য নিয়ে এটি চালু করেছিলেন। তিনি সংস্কৃত বইয়ের প্রকাশকও ছিলেন। সংশয়ীদের উপেক্ষা করে, ভারদারাজ *আয়েঙ্গার* মহারাজার সংস্কৃত কলেজের 'গণপতি তট্টি' নামক স্থান থেকে ১৪ ই জুলাই, ১৯৭০ সালে *সুধর্মার* প্রথম সংখ্যা প্রকাশ করেছিলেন। তিনি অল ইন্ডিয়া রেডিওতে একটি সংস্কৃত সংবাদ বুলেটিন শুরুর সহায়ক ছিলেন, এই কাজে তাকে আইকে গুজরাল, তৎকালীন ভারত সরকারের সম্প্রচার মন্ত্রীকে রাজি করাতে হয়েছিল। ১৯৯০ সালে বরদারাজা আয়েঙ্গার মারা যান। কাগজটি মহীশুরের রামচন্দ্র অগ্রহরার একটি প্রেসের বাইরে প্রকাশিত হয়।

## প্রচলন

সংবাদপত্রের বেশিরভাগ গ্রাহক সংস্কৃত পণ্ডিত এবং শিক্ষার্থী। কাগজটির প্রায় ৩৫০০ কপি দৈনিক প্রচলন রয়েছ। এর বার্ষিক চাঁদার পরিমাণ ৫০০ রুপি (প্রায় ৭.৫০ ডলার) এবং পোস্টের মাধ্যমে একাডেমিক প্রতিষ্ঠান, পাবলিক লাইব্রেরি এবং সমগ্র ভারত জুড়ে পাঠকদের কাছে প্রচারিত হয়। কাগজটি জাপান এবং মার্কিন যুক্তরাষ্ট্রের মতো দেশের পাঠকদের কাছেও পৌঁছানো হয়, বার্ষিক বিদেশী চাঁদার পরিমাণ ৫০ ডলার।

## বর্তমান পরিস্থিতি

সংবাদপত্র প্রচারের মাধ্যমে যে লাভ হয়েছিল তা নগণ্য তবে সম্পদ কুমার সাংবাদিকতা এবং সংস্কৃত ভাষার প্রতি তাঁর আগ্রহের কারণে পত্রিকাটির প্রকাশ অব্যাহত রাখতে চান। প্রকাশনাকে চালিয়ে রাখতে তাকে সংগ্রাম করতে হয়েছে। কাগজটি তার পাঠকদের ভাষা জ্ঞান শিখতে ও উন্নত করতে সহায়তা করেছে। ১৫ জুলাই ২০১১, কাগজ প্রকাশের ৪২ তম বার্ষিকী মহীশূরে উদযাপিত হয়েছিল। উদযাপনের একটি অনন্য বৈশিষ্ট্য ছিল যে সমস্ত বক্তৃতা সংস্কৃত ভাষায় হয়েছিল, এটি বিরল এবং সেই উপলক্ষে দু'জন সংস্কৃত পণ্ডিতকে সম্মানিত করা হয়েছিল। এই পত্রিকাটি অনলাইনেও পাওয়া যায়।

বর্তমান সম্পাদক শ্রী কে ভি সম্পথকুমার এবং তাঁর স্ত্রী শ্রীমতি জয়লক্ষ্মী কে এস। জয়লক্ষ্মী কে এসকে ২০২০ সালে ভারত সরকার সাংবাদিকতায় (সাহিত্য ও শিক্ষা বিভাগের অধীনে) অবদানের জন্য মর্যাদাপূর্ণ পদ্মশ্রী পুরস্কারের জন্য নির্বাচিত করা হয়েছে।

## মন্তব্য

## বহিঃসংযোগ

* দাপ্তরিক ওয়েবসাইট
* ই-পেপার সংস্করণ
# রাধাচরণ গুপ্ত
সংক্ষিপ্ত ইউআরএল

| রাধাচরণ গুপ্ত |
| --- |
| জন্ম | ১৯৩৫ গুরসরাই ঝাঁসি |
| জাতীয়তা | ভারতীয় |
| মাতৃশিক্ষায়তন | লখনউ বিশ্ববিদ্যালয় রাঁচি বিশ্ববিদ্যালয় |
| দাম্পত্য সঙ্গী | সাবিত্রীদেবী গুপ্তা (বি.১৯৫৩) |
| সন্তান | আভা গুপ্তা (কন্যা) রবীন্দ্র গুপ্ত (পুত্র) জ্যোতি গুপ্তা (কন্যা) |
| পুরস্কার | পদ্মশ্রী (২০২৩) কেনেথ ও. মে পুরস্কার (২০০৯) |
| **বৈজ্ঞানিক কর্মজীবন** |
| কর্মক্ষেত্র | গণিতের ইতিহাস |
| প্রতিষ্ঠানসমূহ | বিড়লা ইনস্টিটিউট অব টেকনোলজি, মেসরা |
| ডক্টরেট উপদেষ্টা | টি. এ. সরস্বতী আম্মা |
|  |

**রাধাচরণ গুপ্ত** (জন্ম- ১৯৩৫, গুরসরাই ঝাঁসি, বর্তমানে উত্তর প্রদেশে) হলেন একজন খ্যাতনামা ভারতীয় গণিতজ্ঞ এবং গণিত ইতিহাসবিদ। ২০২৩ খ্রিস্টাব্দে ভারত সরকার কর্তৃক তিনি সাহিত্য ও শিক্ষা ক্ষেত্রে বিশেষ অবদানের জন্য ভারতের চতুর্থ সর্বোচ্চ বেসামরিক পুরস্কার পদ্মশ্রী তে ভূষিত হন।

## জন্ম ও প্রারম্ভিক জীবন

রাধাচরণ গুপ্তের জন্ম ১৯৩৫ খ্রিস্টাব্দের শ্রাবণ তথা রাখিপূর্ণিমার দিন বুন্দেলখণ্ডের ঐতিহাসিক শহর ঝাঁসির নিকটস্থ গুরসরাই-এ। পিতা ছোটেলাল গুপ্ত মুন্সীর কাজ করতেন। মাতা ছিলেন বিনো গুপ্তা। রাধাচরণের বিদ্যালয়ের প্রাথমিক পাঠ স্থানীয় বিদ্যালয়ে। ১৯৫৩ খ্রিস্টাব্দে তিনি বিপিন বিহারী ইন্টার কলেজ থেকে বিজ্ঞান বিষয়ে ইন্টারমিডিয়েট পাশ করেন। সেসময় বুন্দেলখণ্ডে বিজ্ঞানে স্নাতক পড়ার সুযোগ না থাকার কারণে তিনি লখনউ চলে যান। ১৯৫৫ খ্রিস্টাব্দে লখনউ বিশ্ববিদ্যালয় থেকে স্নাতক হন এবং ১৯৫৭ খ্রিস্টাব্দে স্নাতকোত্তর ডিগ্রি অর্জন করেন। তারপর তিনি রাঁচি বিশ্ববিদ্যালয়ে টি এ সরস্বতী আম্মার অধীনে গণিতের ইতিহাস বিষয়ে গবেষণা করে ১৯৭১ খ্রিস্টাব্দে পিএইচডি ডিগ্রি লাভ করেন। ওই বৎসরেই তিনি লখনউ খ্রিস্টান কলেজে প্রভাষক হিসাবে কর্মজীবন শুরু করেন। ১৯৫৮ খ্রিস্টাব্দে তিনি ঝাড়খণ্ডের বিড়লা ইনস্টিটিউট অব টেকনোলজি, মেসরাতে যোগ দেন। ১৯৮২ খ্রিস্টাব্দে তিনি অধ্যাপক পদে উন্নীত হন। ১৯৯৫ খ্রিস্টাব্দে অবসরের পর তিনি গণিতের ইতিহাস ও যুক্তিবিজ্ঞানের এমেরিটাস অধ্যাপক হন। ১৯৯৫ খ্রিস্টাব্দের ফেব্রুয়ারিতে তিনি 'ইন্টারন্যাশনাল একাডেমি অফ দ্য হিস্ট্রি অফ সায়েন্স'-এর বিশিষ্ট সদস্য হন।

## অবদান

১৯৬৯ খ্রিস্টাব্দে রাধাচরণ গুপ্ত ভারতীয় গণিতে সাংখ্যিক বিশ্লেষণে *ইন্টারপোলেশন* ব্যাখা করেন। তিনি গণিতজ্ঞ গোবিন্দস্বামী এবং তার 'সাইন টেবিল'-এর ইন্টারপোলেশন উপর গ্রন্থ রচনা করেন। এছাড়াও তিনি গণিতজ্ঞ পরমেশ্বর'-এর কাজের উপর *পরমেশ্বর'স রুল ফর দ্য সারকামরেডিয়াস অফ এ সাইক্লিক কোয়াড্রিল্যাটারাল* শীর্ষক নিবন্ধ রচনা করেন।

## উল্লেখযোগ্য পুরস্কার

১৯৯১ খ্রিস্টাব্দে তিনি ভারতের ন্যাশনাল একাডেমি অফ সায়েন্সেসের ফেলো নির্বাচিত হন এবং ১৯৯৪ খ্রিস্টাব্দে তিনি ভারতের গণিত শিক্ষকদের অ্যাসোসিয়েশনের সভাপতি হন। ১৯৭৯ খ্রিস্টাব্দে তিনি *গণিত ভারতী* পত্রিকা প্রতিষ্ঠা করেন ।

২০০৯ খ্রিস্টাব্দে তিনি প্রথম ভারতীয় হিসাবে ব্রিটিশ গণিতবিদ আইভর গ্র্যাটান-গিনেসের সঙ্গে যৌথভাবে *কেনেথ ও. মে পুরস্কারে* ভূষিত হন।

২০২৩ খ্রিস্টাব্দে, ভারত সরকার সাহিত্য ও শিক্ষা ক্ষেত্রে অবদানের জন্য চতুর্থ সর্বোচ্চ বেসামরিক পুরস্কার পদ্মশ্রী প্রদান।

## তথ্যসূত্র
# অস্বতী থিরুনাল গৌরী লক্ষ্মী বাই

| অস্বতী থিরুনাল গৌরী লক্ষ্মী বাই |
| --- |
|  |
| স্থানীয় নাম | അശ്വതി തിരുനാൾ ഗൗരി ലക്ഷ്മിബായി |
| জন্ম | গৌরী লক্ষ্মী বাই ত্রিবাঙ্কুর |
| ছদ্মনাম | গৌরী লক্ষ্মী বাই |
| পেশা | লেখক |
| ভাষা | মালয়ালম |
| জাতীয়তা |  ভারত |
| নাগরিকত্ব | ত্রিবাঙ্কুর |
| শিক্ষা | অর্থনীতিতে স্নাতক |
| সময়কাল | ১৯৯৪ - বর্তমান |
| উল্লেখযোগ্য রচনা | *দ্য ডন (১৯৯৪), কেরালা মন্দিরের স্থাপত্য: কিছু উল্লেখযোগ্য বৈশিষ্ট্য (১৯৯৭), শ্রী পদ্মনাভ স্বামী মন্দির (১৯৯৮), তুলসি মালা (১৯৯৮), দ্য মাইটি ইন্ডিয়ান এক্সপেরিয়েন্স (২০০২), বুদ্ধদর্শন: লেখননং (২০০৭), কেরালা সংস্কৃতির ঝলক (২০১১), রুদ্রাক্ষমালা (২০১৪)* ইত্যাদি। |
| দাম্পত্যসঙ্গী | তিরুবল্ল পালিয়াক্কারা পশ্চিম প্রাসাদের শ্রী বিশাখাম নল সুকুমারন রাজা রাজা বর্মা, (বি.১৯৬৩-২০০৫) |
| সন্তান | পুরুরুত্তাথি থিরুনাল মার্তন্ড বর্মা, আভিত্তম থিরুনাল আদিত্য বর্মা এবং ভরনি থিরুনাল লেখা পার্বতী বাই (১৯৯৪ সালে দত্তক) নেওয়া) |
| মাতাপিতা | জি.ভি. রাজা (পিতা) কার্তিকা থিরুনাল লক্ষ্মী বাই (মাতা)) |

**অস্বতী থিরুনাল গৌরী লক্ষ্মী বাই** (জন্ম ১৯৪৫) হলেন কেরালার একজন প্রখ্যাত লেখক, তিনি ত্রিবাঙ্কুর রাজপরিবার থেকে এসেছেন। তাঁর লেখা বারোটি বই আছে।

অস্বতী থিরুনাল হলেন ত্রিবাঙ্কুরের শেষ রাজা, চিথিরা থিরুনাল বলরামা বর্মার ভাইঝি।

## জন্ম ও শিক্ষা

১৯৪৫ সালের ৪ঠা জুলাই অস্বতী থিরুনালের জন্ম হয়েছিল। তাঁর মা ও বাবা হলেন যথাক্রমে ত্রিবাঙ্কুর রাজপরিবারের মহারানি কার্তিক থিরুনাল লক্ষ্মী বাই এবং লেফটেন্যান্ট কর্নেল জি. ভি. রাজা। তাঁর ভাইবোনরা হলেন আভিত্তম থিরুনাল রামা বর্মা (১৯৩৮ - ১৯৪৪), পুয়ম থিরুনাল গৌরী পার্বতী বাই (১৯৪১) এবং মূলম থিরুনাল রামা বর্মা (১৯৪৯)। তিনি তাঁর ভাইবোনদের সাথে ইঙ্গ-ভারতীয় শিক্ষকদের দ্বারা বাড়িতেই শিক্ষিত হয়েছিলেন। বিদ্যালয়ের পঠন শেষ করে, অর্থনীতিতে ডিগ্রী অর্জনের জন্য তিনি তিরুবনন্তপুরমের মহিলা কলেজে যোগদান করেন এবং সেখান থেকে ১৯৬৬ সালে স্নাতক হন।

### বিবাহ

১৯৬৩ সালে ১৮ বছর বয়সে, অস্বতী থিরুনাল ২৬ বছর বয়সী বিশাখাম নাল সুকুমারন রাজা রাজা বর্মাকে বিবাহ করেছিলেন, যিনি তিরুবল্লের পালিয়াক্কারা পশ্চিম প্রাসাদের সদস্য ছিলেন। দম্পতির দুটি পুত্র- পুরুরুত্তাথি থিরুনাল মার্তন্ড বর্মা ও আভিত্তম থিরুনাল আদিত্য বর্মা এবং একটি দত্তক কন্যা- ভরনি থিরুনাল লেখা পার্বতী বাই ছিল। ২০০৫ সালের ৩০শে ডিসেম্বর রাজা রাজা বর্মা একটি গাড়ি দুর্ঘটনায় আহত হয়ে কেরালার ওচিরা জেলা হাসপাতালে মারা যান।

## সাহিত্য কর্ম

অস্বতী থিরুনাল অনেক ধরনের বই লিখেছেন, তার মধ্যে আছে ত্রিবাঙ্কুর মন্দির এবং কেরালা মন্দিরের স্থাপত্য, পাশাপাশি ইংরেজি কবিতার তিনটি সংকলন, সংবাদপত্রে অসংখ্য নিবন্ধ এবং ভারতের সংস্কৃতি ও ঐতিহ্যের বই - মোট ১২টি। তাঁর কিছু গুরুত্বপূর্ণ লেখা হল: *দ্য ডন* (১৯৯৪), *কেরালা টেম্পল আর্কিটেকচার: সাম নোটেবল ফিচার্স* (১৯৯৭), *শ্রী পদ্মনাভ স্বামী টেম্পল* (১৯৯৮), *তুলসি গার্ল্যান্ড* (১৯৯৮), *দ্য মাইটি ইন্ডিয়ান এক্সপেরিয়েন্স* (২০০২), *বুদ্ধদর্শনম: লেখনান্নাল* (২০০৭), *গ্লিম্প্সেস অফ কেরালা কালচার* (২০১১), *রুদ্রাক্ষমালা* (২০১৪) এবং *অ্যান অ্যামেচার্স অ্যাটেম্প্ট অফ পোয়েট্রি* (২০১৮)। সমালোচকদের মতে, ১৯৯৮ সালে প্রকাশিত *শ্রী পদ্মনাভ স্বামী টেম্পল* বইটি, প্রাচীন মন্দিরের উপর একটি ব্যাপক কাজ হিসাবে বিবেচিত, এটি অত্যন্ত জনপ্রিয় এবং এর বেশ কয়েকটি সংস্করণও হয়ে গেছে। কে শঙ্করন নাম্বুথিরি এবং কে জয়কুমার বইটি মালয়ালম ভাষায় অনুবাদ করেছিলেন।

## তথ্যসূত্র

## বহিঃসংযোগ

* মুরালরামায়ণ প্রস্তাবনা
* ওনাম স্মৃতি-(১)-রাজকুমারী অস্বতী থিরুনাল Youtube.com
# অরুণোদয় সাহা

**অরুণোদয় সাহা** একজন ভারতীয় বাঙালি শিক্ষাবিদ, প্রাক্তন অধ্যাপক, রাজনীতিবিদ এবং আগরতলা, ত্রিপুরার লেখক। ২০০৭ সালে ত্রিপুরা বিশ্ববিদ্যালয়ের কেন্দ্রীয় বিশ্ববিদ্যালয়ে পরিণত হলে তিনি প্রথম উপাচার্য নিযুক্ত হন।

## জীবন

সাহা ত্রিপুরার বিশালগড়ে একটি ভারতীয় বাঙালি পরিবারে জন্মগ্রহণ করেন। তার বাবা অবনী মোহন সাহা একজন ব্যবসায়ী ছিলেন।

তিনি একজন মেধাবী ছাত্র ছিলেন। তিনি বিএ প্রেসিডেন্সি কলেজ, কলকাতা থেকে, এমএ কলকাতা বিশ্ববিদ্যালয় থেকে এবং পিএইচডি ডিগ্রি লাভ করেন উটাহ স্টেট ইউনিভার্সিটি থেকে অর্থনীতিতে। তিনি ৩ জুলাই, ২০০৭-এ ত্রিপুরা কেন্দ্রীয় বিশ্ববিদ্যালয়ের প্রথম উপাচার্য নিযুক্ত হন এবং ১৮ ফেব্রুয়ারি, ২০১৩-এ অবসর গ্রহণ করেন।

তিনি ভারতীয় রাজনৈতিক দল, ভারতীয় জাতীয় কংগ্রেসের একজন সদস্য। তিনি বলেছিলেন, "আমার পরিবার ঐতিহ্যগতভাবে কংগ্রেসের সাথে ছিল কিন্তু লোকসভার জন্য কংগ্রেস প্রার্থী হিসাবে এই মনোনয়ন কিছুটা অপ্রত্যাশিত। তবে দল আমাকে যেভাবে সম্মানিত করেছে, আমি নির্বাচনেও যথাসাধ্য চেষ্টা করব।”

তিনি একজন স্বীকৃত লেখক। তার লেখা পত্র-পত্রিকায় প্রকাশিত হয়। তিনি কিছু বই প্রকাশ করেছেন।

তার স্ত্রী অধ্যাপক ড. মঞ্জরী চৌধুরী, ২০১০ সালে মারা যান।

## আরো দেখুন

* ত্রিপুরা বিশ্ববিদ্যালয়
* বিশালগড়
* ত্রিপুরা পশ্চিম লোকসভা কেন্দ্র

## তথ্যসূত্র
# রবিলাল টুডু

| রবিলাল টুডু |
| --- |
| রবিলাল টুডু |
| জন্ম | ১৯৪৯ বর্ধমান, পশ্চিমবঙ্গ, ভারত |
| জাতীয়তা | ভারতীয় |
| পেশা | লেখক, ব্যাংকার |
| পুরস্কার | পদ্মশ্রী (২০২৬) |

**রবিলাল টুডু** পশ্চিমবঙ্গের একজন সাঁওতালি সাহিত্যিক ও ব্যাংকার। তিনি ২০১৫ সালে সাহিত্য অকাদেমি পুরস্কার লাভ করেন।

## জীবনী

রবিলাল টুডু ১৯৪৯ সালে বর্ধমানে জন্মগ্রহণ করেন। তিনি মঞ্চ ও বেতারের জন্য নাটক লিখে থাকেন।

রবিলাল টুডু ২০১৫ সালে ২০১৫ সালে তার রচিত *পারসি খাতির* নাটকের জন্য সাহিত্য অকাদেমি পুরস্কার লাভ করেন।

## তথ্যসূত্র
# দরবার (চলচ্চিত্র)
সংক্ষিপ্ত ইউআরএল

| দরবার |
| --- |
| প্রেক্ষাগৃহে মুক্তির পোস্টার |
| পরিচালক | এ আর মুরুগাদাস |
| প্রযোজক | আল্লিরাজাহ সুবাস্কারান |
| রচয়িতা | এ আর মুরুগাদাস |
| চিত্রনাট্যকার | এ আর মুরুগাদাস |
| কাহিনিকার | এ আর মুরুগাদাস |
| শ্রেষ্ঠাংশে | রজনীকান্ত সুনীল শেট্টি নয়নতারা নিবেদা থমাস প্রতীক বব্বর |
| সুরকার | অনিরুধ রবিচান্দার |
| চিত্রগ্রাহক | সন্তোষ শিবন |
| সম্পাদক | শ্রীকর প্রসাদ |
| প্রযোজনা কোম্পানি | লাইকা প্রোডাকশনস |
| পরিবেশক | লাইকা প্রোডাকশনস |
| মুক্তি | * ৯ জানুয়ারি ২০২০ (2020-01-09)
 |
| স্থিতিকাল | ১৮৭ মিনিট |
| দেশ | ভারত |
| ভাষা | তামিল |
| নির্মাণব্যয় | ₹ ২০০ কোটি |
| আয় | ₹ ২৬০ কোটি |

দরবার হলো ২০২০ সালের একটি তামিল চলচ্চিত্র, যেটি পরিচালনা করেছেন এ আর মুরুগাদোস ও প্রযোজনা করেছেন আল্লিরাজাহ সুবাস্কারান। চলচ্চিত্রটিতে অভিনয় করেছেন রজনীকান্ত, প্রকাশ রাজ,
নয়নতারা ,নিবেদা থমাস, প্রতীক বব্বরসহ আরো অনেকে। চলচ্চিত্রটির চিত্রগ্রহণ ২০১৯ সালের ৯ এপ্রিল লাইকা প্রোডাকশনস টুইটারে চলচ্চিত্রটির ফার্স্ট লুক পোস্টার প্রকাশ করে। চলচ্চিত্রটি ২০২০ সালের ৯ জানুয়ারি পোঙ্গল উৎসব উপলক্ষে মুক্তি পায়।

## অভিনয়ে

* রজনীকান্ত
* সুনীল শেট্টি
* নয়নতারা
* নিবেদা থমাস
* প্রতীক বব্বর
* যোগী বাবু
* সুরি
* হরিশ উথামান
* মানোবালা
* সুমন তলোয়ার
* আনন্দরাজ
* রাও রমেশ
* বোস ভেঙ্কাট

## নির্মাণ

২০১৯ সালের ১০ এপ্রিল চলচ্চিত্রটির মুখ্য চিত্রগ্রহণ শুরু হয়।

## সঙ্গীত

চলচ্চিত্রটির গানগুলোর সুরারোপ করবেন অনিরুধ রবিচন্দর এবং গানগুলো সনি মিউজিক ইন্ডিয়ার অধীনে মুক্তি পাবে। চলচ্চিত্রটির গানগুলো লিখবেন বিবেক, মাধান কার্কি ও পা. বিজয়।

| দরবার |
| --- |
| অনিরুধ রবিচন্দর কর্তৃক সাউন্ডট্র‍্যাক |
| ঘরানা | ফিচার ফিল্ম সাউন্ডট্র‍্যাক |
| সঙ্গীত প্রকাশনী | সনি মিউজিক ইন্ডিয়া |

## মুক্তি

চলচ্চিত্রটি ২০২০ সালের ৯ জানুয়ারি পোঙ্গল উৎসবে মুক্তি পায়।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে দরবার (ইংরেজি)
# আলাদিন (১৯৯২-এর ডিজনি চলচ্চিত্র)
সংক্ষিপ্ত ইউআরএল

| আলাদিন (Aladdin) |
| --- |
| প্রেক্ষাগৃহে মুক্তিপ্রাপ্ত পোস্টার; জন এ্যালভিন-এর তৈরি শিল্পকর্ম |
| পরিচালক | রন ক্লেমেন্টস জন মুসকার |
| প্রযোজক | রন ক্লেমেন্টস জন মুসকার |
| রচয়িতা | রন ক্লেমেন্টস জন মুসকার টেড ইলিয়ট টেরি রোজিও |
| শ্রেষ্ঠাংশে | স্কট উইংগার জনাথন ফ্রিম্যান রবিন উইলিয়ামস লিন্ডা লারকিন ফ্রাঙ্ক ওয়েলকার গিলবার্ট গটফ্রিড ডগলাস সিলে |
| বর্ণনাকারী | রবিন উইলিয়ামস |
| সুরকার | অ্যালেন ম্যানকিন |
| সম্পাদক | মার্ক এ হেস্টার এইচ. লি পিচারসন |
| প্রযোজনা কোম্পানি | ওয়াল্ট ডিজনি পিকচার ওয়াল্ট ডিজনি পিকচার অ্যানিমেশন |
| পরিবেশক | Buena Vista Pictures |
| মুক্তি | * ২৫ নভেম্বর ১৯৯২ (1992-11-25)
 |
| স্থিতিকাল | ৯০ মিনিট |
| দেশ | মার্কিন যুক্তরাষ্ট্র |
| ভাষা | ইংরেজি |
| নির্মাণব্যয় | ২ কোটি ৮০ লাখ ডলার |
| আয় | ৫০,৪০,৫০,২১৯ ডলার |

**আলাদিন** (ইংরেজি: **Aladdin**) হল ১৯৯২ সালে ওয়াল্ট ডিজনি ফিচার এনিমেশন নির্মিত এবং ওয়াল্ট ডিজনি পিকচার্স দ্বারা মুক্তিপ্রাপ্ত একটি এনিমেটেড গীতিনির্ভর, কল্পকাহিনীভিত্তিক চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ৩১তম এনিমেটেড সিরিজ এবং ডিজনি রেনেঁসা নামে খ্যাত *ডিজনি চলচ্চিত্র যুগ*-এর অংশ। জন মাস্কার ও রন ক্লিমেন্টস পরিচালিত এই ছবিটি আরব্য রজনীর আলাদিন ও তার যাদুর চেরাগ নামক উঁপকথার উপর ভিত্তি করে নির্মিত হয়েছে।

১৯৯২ সালের ২৫শে নভেম্বর মুক্তির পর চলচ্চিত্রটি ইতিবাচক মুল্যায়ন পায় এবং শুধু যুক্তরাষ্ট্র থেকে ২১.৭ কোটি ডলার এবং বিশ্বের অন্যান্য স্থান থেকে ৫০.৪ কোটি ডলার আয় করার মাধ্যমে ১৯৯২ সালের সবচেয়ে ব্যাবসাসফল ছবিতে পরিণত হয়। এটি বেশ কিছু পুরস্কার লাভ করে, যার অধিকাংশই পায় এর গানগুলোর জন্য। পরবর্তীতে নির্মিত এর দুটি *সিকুয়্যাল দ্য রিটার্ন টু জাফর* ও *আলাদিন এন্ড দ্য কিং অফ থিভস্* থিয়েটারে মুক্তির দশ বছর পর ২০০৫ সালে সরাসরি ডিভিডিতে মুক্তি পায়, একটি ধারাবাহিক টেলিভিশন সিরিজ নির্মিত হয় এবং এই ছবিকে ভিত্তি করে নির্মিত খেলনা, ভিডিও গেম, ডিজনি বিক্রয়পণ্য বাজারে ছাড়া হয়।

## অভিনয় এবং চরিত্রসমূহ

* স্কট ওয়েঙ্গার - আলাদিন চরিত্রে
* রবিন উইলিয়ামস - জিনি ও সওদাগর চরিত্রে
* জনাথান ফ্রিম্যান - জাফর চরিত্রে
* লিনডা লারকিন - রাজকন্যা জেসমিন চরিত্রে
* ফ্র্যাংক ওয়েকার - আবু চরিত্রে
* গিলবার্ট গডফ্রিট - লেগু চরিত্রে
* ডগলাস সিয়ালে - সুলতান চরিত্রে
* জিম কামিংস - রাজোউল চরিত্রে
* ব্রুস অ্যাডলার - সওদাগরের গানের কণ্ঠে
* জাদুর কার্পেট
* চার্লি অ্যাডলার - গাযিম চরিত্রে
* হল স্মিথ - জাফরের ঘোড়া

## তথ্যসূত্র

## বহিঃসংযোগ

* দাপ্তরিক ওয়েবসাইট
* ইন্টারনেট মুভি ডেটাবেজে *আলাদিন*   (ইংরেজি)
* অলমুভিতে *আলাদিন* (ইংরেজি)
* বক্স অফিস মোজোতে *আলাদিন* (ইংরেজি)
* *আলাদিন* রটেন টম্যাটোস-এ
# ভেলাইকরন

| ভেলাইকরন |
| --- |
|  |
| পরিচালক | এস পি মুথুরমণ |
| প্রযোজক | রজম বলচন্দ পুষ্প কন্দস্বামী |
| রচয়িতা | কৈলাস বলচন্দ |
| শ্রেষ্ঠাংশে | রজনীকান্ত শরৎ বাবু অমলা |
| সুরকার | ইলাইয়ারাজা |
| চিত্রগ্রাহক | টি এস বিনয়গম |
| সম্পাদক | আর ভিট্টাল সি ল্যান্সি |
| প্রযোজনা কোম্পানি | কবিতালয় প্রোডাকশন্স |
| মুক্তি | * ৭ মার্চ ১৯৮৭ (1987-03-07)
 |
| দেশ | ভারত |
| ভাষা | তামিল  |

ভেলাইকরন (তামিল: வேலைக்காரன், অনুবাদ 'চাকর') হচ্ছে ১৯৮৭ সালে মুক্তিপ্রাপ্ত একটি তামিল ভাষার চলচ্চিত্র। ১৯৮২ সালের হিন্দি চলচ্চিত্র *নমক হালাল*-এর পুনঃনির্মাণ এই চলচ্চিত্রে অমিতাভ বচ্চনের পুনর্নির্মিত চরিত্রে রজনীকান্ত অভিনয় করেছিলেন, শরৎ বাবু ছিলেন শশী কাপুরের ভূমিকায় এবং অমলা ছিলেন স্মিতা পাতিলের চরিত্রে। ১৯৮৭ সালের ৭ই মার্চ মুক্তি তারিখে মুক্তি পাওয়া এই চলচ্চিত্রটির পরিচালক ছিলেন এসপি মুথুরমণ এবং কাহিনীকার ছিলেন কৈলাস বলচন্দ। প্রকৃত হিন্দি চলচ্চিত্রটির মত এই চলচ্চিত্রটিও ব্যবসাসফল এবং দর্শকপ্রিয় হয়েছিলো। চলচ্চিত্রটির সঙ্গীত পরিচালক ছিলেন ইলাইয়ারাজা যিনি হিন্দি চলচ্চিত্রটির বাপ্পী লাহিড়ীর মত এই চলচ্চিত্রটির গানগুলোকেও জনপ্রিয় করতে পেরেছিলেন।

## অভিনয়ে

* রজনীকান্ত - রঘুপতি
* শরৎ বাবু - রাজকুমার
* অমলা - কৌশল্য
* কে আর বিজয়া - সাবিত্রী
* নছর - পৌন্ডরাজ

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *ভেলাইকরন*  (ইংরেজি)
# সুনন্দা (গায়িকা)
সংক্ষিপ্ত ইউআরএল

| সুনন্দা (গায়িকা) |
| --- |
| জন্ম | কেরল, ভারত |
| পেশা | ভারতোয় চলচ্চিত্রের নেপথ্য শিল্পী |
| কর্মজীবন | ১৯৮৪-১৯৯৫ |

**সুনন্দা** (মালয়ালম: സുനന്ദ; তামিল: சுனந்தா) ভারতীয় চলচ্চিত্র জগতের এক নেপথ্য সংগীতশিল্পী(প্লেব্যাক গায়িকা)। সুনন্দা মূলত হিন্দি সিনেমা, তামিল সিনেমা এবং মালায়ালাম সিনেমায় গান গেয়েছেন। দক্ষিন ভারতীয় চলচ্চিত্রে তিনি এক সুপরিচিত প্লেব্যাক গায়িকা। তার জনপ্রিয় গানগুলোর মধ্যে রয়েছে *সংগ্রামম* ছবির *জিতেগা ওহি জিসমে হ্যায় দাম* এবং *রং* ছবির *তুমহেঁ দেখে মেরি আঁখিঁ*।

## প্রাথমিক শিক্ষা ও সংগীত শিক্ষা

তিনি কেরালায় তার প্রাথমিক পড়াশোনা সম্পন্ন করেন। ১৯৮৩ সালে তিনি চেন্নাই গমন করেন।

সুনন্দা কর্ণাটকী ধ্রুপদী সঙ্গীতেও প্রশিক্ষণ গ্রহণ করেছিলেন। পর্বরতীকালে দক্ষিণ ভারতীয় সংগীত পরিচালক ইলাইয়ারাজার সঙ্গে তার পরিচয় হয়। তিনি সুনন্দাকে ১৯৮৪ সালের *পুধুমাই পেন* সিনেমাতে প্রথম নেপথ্যশিল্পী হিসাবে গাইতে সুযোগ করে দেন।

## কর্মজীবন

বেশ কয়েক বছর তিনি তামিল চলচ্চিত্রের প্লেব্যাক থেকে বিরতি নিয়েছিলেন। এর আগে তিনি একটি মালায়ালাম তথ্যচিত্রের জন্য কর্ণাটকী গান এবং শ্লোক গেয়েছিলেন। তার প্রথম চলচ্চিত্রের গানটি বহুল জনপ্রিয় হয়। এরপর তিনি ১৯৮০ ও ১৯৯০-এর দশকে তিনি তামিল ও মালায়ালাম চলচ্চিত্রে একাধিক জনপ্রিয় গান উপহার দেন। তবে ব্যক্তিগত কারণে তিনি দীর্ঘদিন প্লেব্যাক সঙ্গীত থেকে বিরতি নিয়েছিলেন। ১৯৮৪ থেকে ১৯৯৫ সাল অবধি সময়কালে তিনি বহু দক্ষিন ভারতীয় চলচ্চিত্রে জনপ্রিয় গান উপহার দিয়েছেন।

## তামিল গানের তালিকা

তামিল চলচ্চিত্রে তার প্রথম জনপ্রিয় সংগীত হল *পুধুমাই পেন* পেন ছবির *কথাল মায়াকাম*। জনপ্রিয় সংগীত পরিচালক ইলাইয়ারাজা এতে সুর দিয়েছিলেন। পর্বরতীকালে তিনি ইলাইয়ারাজার সুরে অনেক গান গেয়েছিলেন।

| বছর | চলচ্চিত্র | সঙ্গীত পরিচালক | গান |
| --- | --- | --- | --- |
| ১৯৮৪ | পুধুমাই পেন | ইলাইয়ারাজা | "কথাল মায়াকাম" |
| ১৯৮৫ | চিন্না ভিদু | ইলাইয়ারাজা | "ভেল্লাই মানাম" |
| ১৯৮৭ | এঙ্গা ওরু পাত্তুকরণ | ইলাইয়ারাজা | "শেনবাগামে" |
| ১৯৮৮ | সোল্লা থুদিকুথু মানাসু | ইলাইয়ারাজা | "পুভ সেম্পুভ" |
| ১৯৮৯ | এন পুরুষানথান এনাক্কু মাট্টুমথান | ইলাইয়ারাজা | "পুমুদিথু" |
| ১৯৯৩ | ওয়াল্টার ভেট্রিভেল | ইলাইয়ারাজা | "মান্নাভা মান্নাভা" |
| ১৯৯৩ | কিঝাক্কু চিমাইলে | এ আর রহমান | "এধুক্কু পোন্ডাট্টি" |
| ১৯৯৪ | সেবন্তী | ইলাইয়ারাজা | "সেম্মিনে সেম্মিনে" |
| ১৯৯৪ | ভিটলা বিশেষাঙ্গা | ইলাইয়ারাজা | "পুংগুইল রেন্ডু" |
| ১৯৯৫ | কাধালান | এ আর রহমান | "ইন্দিরায়ো ইভাল সুন্দরীয়ো" |
| ১৯৯৬ | মহাপ্রভু | দেবা | "সোল্লাভা সোল্লাভা ওরু কাধল কাধাই" |
| ১৯৯৭ | সূর্যবংশম | এসএ রাজকুমার | "নটচাথিরা জান্নালিল" |

## তেলুগু গানের তালিকা

| বছর | চলচ্চিত্র | সঙ্গীত পরিচালক | গান |
| --- | --- | --- | --- |
| ১৯৯৪ | কাধালান (ডি) | এ আর রহমান | "আলালা ভালে ভানা ভারাদা ভালে" |

## তথ্যসূত্র
# জি সিনে পুরস্কার

| জি সিনে পুরস্কার |
| --- |
| দেশ |  ভারত |
| প্রথম পুরস্কৃত | ১৯৯৮ |
| ওয়েবসাইট | জি সিনে পুরস্কার |

**জী সিনে পুরস্কার** (সঙ্খেপে ZCA), হচ্ছে ভারতের হিন্দি চলচ্চিত্র একটি চলচ্চিত্র পুরস্কার।

১৯৯৯ সালে মুম্বাইতে প্রথমবারের মতো জি সিনে পুরস্কার অনুষ্ঠিত হয়। দুবাইতে আয়োজিত হওয়ার মাধ্যমে জেডসিএ আন্তর্জাতিকভাবে জনপ্রিয়তা লাভ করে। পরবর্তী বছরগুলোতে জি সিনে পুরস্কার লন্ডন, মরিশাস, মালয়েশিয়া এবং লন্ডনের মতো শহরে আয়োজিত হয়েছে। ২০০৯ থেকে ২০১০ সাল পর্যন্ত জি সিনে পুরস্কার অনুষ্ঠিত হয়নি, কিন্তু ২০১১ সাল হতে এটি পুনরায় চালু হয় এবং ২০১২ সালে এটি সিঙ্গাপুরে অনুষ্ঠিত হয়। ২০১২ সালে জি সিনে পুরস্কার মাকাওতে অনুষ্ঠিত হয়েছে।

## পুরস্কারসমূহ

**দর্শকের পছন্দ শ্রেষ্ঠ চলচ্চিত্র
* শ্রেষ্ঠ অভিনেতা
* শ্রেষ্ঠ অভিনেত্রী
* বর্ষসেরা গান

**সমালোচকদের পছন্দ শ্রেষ্ঠ চলচ্চিত্র (সমালোচক)
* শ্রেষ্ঠ অভিনেতা (সমালোচক)
* শ্রেষ্ঠ অভিনেত্রী (সমালোচক)
* শ্রেষ্ঠ পরিচালক
* শ্রেষ্ঠ পার্শ্ব অভিনেতা
* শ্রেষ্ঠ পার্শ্ব অভিনেত্রী
* শ্রেষ্ঠ খলনায়ক
* শ্রেষ্ঠ কৌতুকাভিনেতা
* শ্রেষ্ঠ আশাপ্রদ
* শ্রেষ্ঠ পুরুষ অভিষেক
* শ্রেষ্ঠ নারী অভিষেক
* শ্রেষ্ঠ সঙ্গীত পরিচালক
* শ্রেষ্ঠ গীতিকার
* শ্রেষ্ঠ পুরুষ নেপথ্য কণ্ঠশিল্পী
* শ্রেষ্ঠ নারী নেপথ্য কণ্ঠশিল্পী
* আজীবন সম্মাননা

**কারিগরী পুরস্কার শ্রেষ্ঠ আবহ সঙ্গীত
* শ্রেষ্ঠ সংলাপ
* শ্রেষ্ঠ কাহিনী
* শ্রেষ্ঠ চিত্রনাট্য
* শ্রেষ্ঠ চিত্রগ্রহণ
* শ্রেষ্ঠ চিত্রসম্পাদনা
* শ্রেষ্ঠ মারপিট
* শ্রেষ্ঠ শিল্প নির্দেশনা
* শ্রেষ্ঠ শব্দগ্রহণ
* শ্রেষ্ঠ নৃত্য পরিচালনা
* শ্রেষ্ঠ পোশাক
* শ্রেষ্ঠ প্রক্রিয়াকরণ
* শ্রেষ্ঠ প্রচার
* শ্রেষ্ঠ সঙ্গীত রেকর্ডিং
* শ্রেষ্ঠ চাক্ষুষ প্রভাব

## আরো দেখুন

* জাতীয় চলচ্চিত্র পুরস্কার
* ফিল্মফেয়ার পুরস্কার
* আইফা পুরস্কার
* স্টারডাস্ট পুরস্কার

## তথ্যসূত্র

## বহিঃসংযোগ

* টুইটারে জি সিনে পুরস্কার
* অফিসিয়াল ওয়েবসাইট
# অভিজিৎ সাওয়ান্ত
সংক্ষিপ্ত ইউআরএল

| অভিজিৎ সাওয়ান্ত |
| --- |
| ২০১৫ সালে |
| জন্ম |  (1981-10-07) ৭ অক্টোবর ১৯৮১ মুম্বই, মহারাষ্ট্র, ভারত |
| জাতীয়তা | ভারতীয় |
| পেশা | গায়ক, অভিনেতা, উপস্থাপক |
| কর্মজীবন | ২০০৫ - বর্তমান |
| দাম্পত্য সঙ্গী | শিল্পা সাওয়ান্ত (২০০৭ বর্তমান) |

**অভিজিৎ সাওয়ান্ত** (মারাঠি: अभिजीत सावंत) (জন্ম: ৭ অক্টোবর ১৯৮১) একজন ভারতীয় নেপথ্য গায়ক, টেলিভিশন অভিনেতা ও উপস্থাপক এবং ইন্ডিয়ান আইডল (মৌসুম ১) বিজয়ী।

## কর্ম জীবন

### গান গাওয়া

অভিজিৎ সাওয়ান্ত প্রথম মৌসুমে জিতেছে "ইন্ডিয়ান আইডল" ২০০৫ সালে তার প্রথম একক অ্যালবাম, পপ আইডল বিন্যাসে একটি অভিযোজন, *আপকা অভিজিৎ সাওয়ান্ত*, ৭ মুক্তি পায় এপ্রিল ২০০৫ যে বছর তিনি গান *মারজাওয়ান মিটজাওয়া* করণ, সিনেমা *আশিক বানায়া আপনে* এ প্লেব্যাক গাওয়া করেনি । সাওয়ান্ত জাকার্তা অনুষ্ঠিত হয়, যা *এশিয়ান আইডল*, প্রথম সংস্করণ অংশ নেন, ইন্দোনেশিয়া ১৫ - ডিসেম্বর ২০০৭ ১৬ তিনি ব্রায়ান অ্যাডামস এবং দ্বারা আমি সবকিছু সঞ্চালিত তার নিজের গান *জুনুন* । হাদী মির্জা এর সিংগাপুর আইডল সাওয়ান্ত তৃতীয় সমাপ্তি সঙ্গে, প্রতিযোগিতায় জেতেন । তার দ্বিতীয় অ্যালবাম, *জুনুন - অভিজিৎ সাওয়ান্ত* ১০ জুলাই ২০০৭ ভারতে চার্টেড টাইটেল গান *জুনুন* মুক্তি পায় । অভিজিৎ সাওয়ান্ত 'একটি চূড়ান্ত ছিল' জো জিতা ওয়াহি সুপার স্টার 'অন' স্টার প্লাস ২০০৮ শোতে বিজয়ী এবং রানার্স-আপ মধ্যে একটি প্রতিযোগিতার ছিল বিভিন্ন গান গাওয়া বাস্তবতা ভারতীয় টেলিভিশনে দেখায়. সাওয়ান্ত শো প্রথম রানার আপ হন ।

### ভারপ্রাপ্ত

তিনি ২০০৯ সালে চলচ্চিত্র  *লটারি*  এ প্রথম অভিনয় করেন, তিনি ফিল্ম *তেজ মার খান* শেষে একটি ছোট চেহারা তৈরি । সাওয়ান্ত এছাড়াও স্প্রেমিন্ট জন্য বাণিজ্যিক অভিনয় করেছেন । তিনি রোমান্টিক ড্রামা সিরিজ  *ক্যাসা তোমরা পেয়ার হ্যায়*  নিজেকে হিসাবে একটি বিশেষ চেহারা তৈরি ।

### অন্যান্য

(২০০৮-২০০৯) মধ্যে | ([মৌসুম ৪] [নাচ বালিয়ে # নাচ বালিয়ে 4]) সাওয়ান্ত ও তার স্ত্রী শিল্পা নৃত্য রিয়ালিটি শো নাচ বালিয়ে অংশগ্রহণ । তারা পাবলিক ভোট সম্মুখীন পরে প্রতিযোগিতা থেকে বিদায় নেয়, এবং এটা ফাইনাল করতে না পারে ।

## নেপথ্য গায়ক

1. মার জাভান মিট জাভান (আশিক বানায়া আপনে)
2. ইয়াদ তেরি ইয়াদ (জওয়ানি দিওয়ানি - আ ইয়ুথফুল জয়রাইড)
3. হেপি এন্ডিং (তিশ মার খান) প্রযক্তা সুখরে, দেবজিত সাহা, হরশিত সাক্সেনার সাথে
4. বেচিন স্বপ্নে (চিটাগং) মহালক্ষী আইয়ার এর সাথে
5. সর সুখেচি শ্রয়ানি (মঙ্গলক্ষক ওয়ান্স মোর - মারাঠি চলচ্চিত্র) বেলা শেন্দের সাথে
6. ইয়ে না (বাজি)

## অ্যালবামের তালিকা

মৌলিক অ্যালবাম

1. আপকা অভিজিত সাওয়ান্ত-২০০৫, সনি বিএমজি মিউজিক ইন্ডিয়া
2. জুনুন-২০০৭, সনি বিএমজি মিউজিক ইন্ডিয়া
3. ফরিদা-২০১৩, ইউনিভার্সাল মিউজিক ইন্ডিয়া

## তথ্যসূত্র

## বহিঃসংযোগ
# ঋষি চন্দ
সংক্ষিপ্ত ইউআরএল

| ঋষি চন্দ |
| --- |
| পেশা | সংগীত পরিচালক, গায়ক |

**ঋষি চন্দ** (ইংরেজি: Rishi Chanda) ভারতের বাংলা চলচ্চিত্রের একজন গায়ক এবং সংগীত পরিচালক।

## সংগীত পরিচালিত চলচ্চিত্র

### গায়ক

* *বাঙালি বাবু ইংলিশ মেম* (২০১৪)
* Khokababu (2012)
* *মজনু* (২০১৩)
* *আশচার্য প্রদীপ* (২০১৩)
* *কানামাছি* (২০১৩)
* *মেঘ রোদ্দর* (২০১৩)
* *খোকাবাবু* (২০১২)

### সংগীত পরিচালক

* *বাঙালি বাবু ইংলিশ মেম* (২০১৪)
* *ফোরস* (২০১৩)
* *মাফিয়া* (২০১৩)
* *সাদা কানভাস* (২০১৪)
* *সাদা কালো আবাচা* (২০১৩)
* *বাংলা নাচে ভাংঙা* (২০১৪)
* *খোকা ৪২০* (২০১৩)
* *কানামাছি* (২০১৩)
* *মেঘ রোদ্দর* (২০১৩)
* *খোকাবাবু* (২০১২)

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ঋষি চন্দ (ইংরেজি)
* টুইটারে ঋষি চন্দ
* ঋষি চন্দ গোমোলো
* বলিউড হাঙ্গামায় *ঋষি চন্দ* (ইংরেজি)
* ফেসবুকে ঋষি চন্দ